****

**QUESTION BANK [GRADE 8] CHAPTER** **-3**

**ANSWER KEY**

**1) ‘बस की यात्रा’ इस पाठ के लेखक कौन हैं?**

क) हरिशंकर परसाई

**2) शाम के बस से जाने का कितने मित्रों ने तय किया?**

ख) चार

**3) बस कहाँ से कहाँ तक जानेवाली थी?**

ख) पन्ना से सतना

**4) किसे देखकर लेखक के मन में श्रद्धा उत्पन्न हुई?**

क) बस को

**5) लेखक को बस तक जो लोग छोड़ने आए थे वे किस तरह देख रहे थे?**

ख) जैसे वे अंतिम विदा दे रहे हैं, ऐसे

**6) बस एकाएक क्यों रुक गई?**

ग) बस की पेट्रोल की टंकी में छेद हो गया था

**7) क्षीण चाँदनी में वृक्षों की छाया में बस कैसी लग रही थी?**

ख) दयनीय

**8) बस का इंजिन किसने खोला?**

ग) बस के हिस्सेदार ने

**9) एक पुलिया के ऊपर बस के साथ क्या हादसा हो गया?**

क) बस के टायर की हवा निकल गई

**10) लेखक ने किस बात की उम्मीद छोड़ दी थी?**

ख) वक्त पर पन्ना पहुँचने की

|  |
| --- |
| **2) अतिरिक्त प्रश्न** |

**प्रश्न 2. निम्नलिखित सवालों के एक वाक्य में उत्तर लिखिए|**

**1) ‘बस की यात्रा’ इस पाठ के लेखक कौन है?**

**उत्तर :-** ‘बस की यात्रा’ इस पाठ के लेखक हरिशंकर परसाई जी हैं|

**2) लेखक और लेखक के मित्रों ने क्या तय किया?**

**उत्तर :-** लेखक और लेखक के मित्रों ने शाम चार बजे की बस से जाने का तय किया|

**3) लोगों ने लेखक को क्या सलाह दी?**

**उत्तर :-** लोगों ने लेखक को सलाह दी कि, समझदार लोग शाम वाली बस से सफ़र नहीं करते|

**4) किसे देखकर लेखक के मन में श्रद्धा उमड़ पड़ी?**

**उत्तर :-** कंपनी की बस को देखकर लेखक के मन में श्रद्धा उमड़ पड़ी|

**5) लेखक के मतानुसार बस किसके योग्य थी?**

**उत्तर :-** लेखक के मतानुसार बस केवल पूजा के योग्य थी|

**6) डॉक्टर मित्र ने क्या सालह दी?**

**उत्तर :-** डॉक्टर मित्र ने सलाह  दी कि, “डरो मत, चलो! बस अनुभवी है| नयी-नवेली बसों से ज्यादा विश्वसनीय है| हमें बेटों की तरह प्यार से गोद में लेकर जाएगी|”

**7) लेखक के मतानुसार लेखक को छोड़ने के लिए आए लोगों की आँखें क्या कह रही थीं?**

**उत्तर :-** लेखक के मतानुसार लेखक को छोड़ने के लिए आए लोगों की आँखें मानो कह रही थीं- “आना-जाना तो लगा ही रहता है| आया है, सो जाएगा-राजा, रंक, फकीर| आदमी को कूच करने के लिए एक निमित्त चाहिए|”

**8) बस में बैठने के बाद लेखक किससे बचने की बात कर रहे थे?**

**उत्तर :-** बस में बैठने के बाद लेखक बस की खिड़की पर बचे हुए काँच से बचने की बात कर रहे थे|

**9) यह बस गांधी जी के असहयोग और सविनय अवज्ञा आंदोलन के वक्त अवश्य जवान रही होगी| उसे ट्रेनिंग मिल चुकी थी| ऐसा लेखक को क्यों लगा?**

**उत्तर :-** क्योंकि बस का हर हिस्सा एक दूसरे से अलग हो गया था और वह एक दूसरे से सहयोग नहीं कर रहा था| इसके कारण बस के हर हिस्से से आवाज आ रही थी|

**10) एकाएक बस क्यों रुकी थी?**

**उत्तर :-** बस की पेट्रोल टंकी में छेद होने के कारण बस रुकी थी|

**11) क्षीण चाँदनी में वृक्षों की छाया के नीचे बस कैसी लग रही थी?**

**उत्तर :-** क्षीण चाँदनी में वृक्षों की छाया के नीचे बस बड़ी दयनीय लग रही थी|

**12) एक पुलिया के ऊपर बस के साथ क्या हादसा हो गया?**

**उत्तर :-** एक पुलिया पर आने के बाद बस का एक टायर फिस्स करके बैठ गया अर्थात एक टायर पंचर हो गया और बस जोर से हिलकर रुक गई|